Ego Villermus miles de Chays notum facio omnibus tam presentibus quam futuris quod ego quitaui Deo et ecclesie beati Stephani diuionensis quicquid calumpniabam apud Genle tam in molendinis, hominibus, pratis, terris maxime in prato quod dicitur despallart et in decimis de Chandostre quam in omnibus aliis que dicebam mouere de casamento meo, et omnia que tenebat Verricus de Ausona titulo pignoris nomine ecclesie supradicte beati Stephani diuionensis; et sciendum est quod omnia supradicta apud Genleyum sita tenetur ecclesie sepedicte contra omnes guarantire et pro quitacione ista et guarantia potanda. Petrus abbas ipsius ecclesie dedit mihi Villermo militi de Chays quadraginta libras diuionenses de bonis eiusdem ecclesie. In huius rei testimonium presentem paginam ego Villermus miles de Chays sigilli mei munimine roboraui et ad preces meas Huo dominus de Maille presentibus litteris sigillum suum apposuit et hoc factum consensit laudauit et approbauit. Actum anno Domini m° cc° vicesimo quinto, mense augusti.